CELEX: 32007R0324
Language: bg
Date: 2007-03-23 00:00:00
Title: Регламент (ЕО) № 324/2007 на Комисията от 23 март 2007 година относно класирането на някои продукти в Комбинираната номенклатура

27.3.2007   
            
            
               BG
            
            
               Официален вестник на Европейския съюз
            
            
               L 85/5
            
         
      РЕГЛАМЕНТ (ЕО) № 324/2007 НА КОМИСИЯТА
   
   от 23 март 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към този регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 на таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляра за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата от приложението, трябва да бъдат класирани в Комбинираната номенклатура с кодовете по КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 март 2007 година.
      
         
            За Комисията:
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 129/2007 (ОВ L 56, 23.2.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоката
               
               
                  Класиране
                  (код по КН)
               
               
                  Основание
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Три артикула, предлагани заедно за продажба на дребно, които включват:
                           
                        
               
                   
               
               
                  Класирането се определя от общи правила 1 и 6 за тълкуване на Комбинираната номенклатура.
                  Тези три артикула не могат да бъдат считани за „стоки, представени в комплекти, пригодени за продажба на дребно“ по смисъла на общо правило 3 б), тъй като те, взети заедно, не отговарят на конкретна потребност или за извършване на определена дейност.
               
            
                  
                              a)
                           
                           
                              чанта, изработена от прозрачна пластмаса, с текстилна дръжка и закопчалка „велкро“ (тип лепенка);
                           
                        
               
                  4202 22 10
               
               
                  Класирането се определя от текстовете на кодове по КН 4202, 4202 22 и 4202 22 10.
                  Изделието не може да се класира в глава 95, тъй като забележка 1 г) към глава 95 изключва чанти за спортни артикули и други подобни от позиции 4202, 4303 и 4304.
               
            
                  
                              б)
                           
                           
                              детска книжка с твърди корици, която се състои от история в 16 страници, илюстрована с цветни картинки на всяка страница;
                           
                        
               
                  4901 99 00
               
               
                  Класирането се определя от текстовете на кодове по КН 4901 и 4901 99 00.
                  Артикулът не е детска книжка с картинки по позиция 4903, защото тя е написана под формата на непрекъснат разказ. Класиран е като книга въз основа на отпечатания текст.
               
            
                  
                              в)
                           
                           
                              кукла с човешки образ, облечена в костюм, съответстващ на историята в книжката. Куклата не е прикрепена към книжката и е възможно да се играе с нея, без да се използва книжката.
                           
                        
               
                  9503 00 21
               
               
                  Класирането се определя от тексовете на кодове по КН 9503 00 и 9503 00 21.
               
            
                  
                              2.
                           
                           
                              Електронно устройство, ръчно, работещо с батерии, за един играч, в пластмасов корпус с течно-кристален (LCD) екран и бутони.
                              В изделието са вградени над един милион игри-пъзел СУДОКУ и има различни нива на трудност.
                              На екрана е показана решетка с 9 кутийки, съставени от 3 × 3 клетки. Всяка кутийка трябва да бъде запълнена така, че всеки ред, колонка и кутийка от 3 × 3 клетки да съдържа цифрите от 1 до 9 само веднъж.
                              Устройството има функция за време, която, inter alia, показва времето, прекарано в играта, която се играе.
                           
                        
               
                  9504 90 90
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 9504, 9504 90 и 9504 90 90.
                  Изделието е игра за един играч. То има електронен екран, който предизвиква умствените способности на човека.
                  Предвид неговите физически характеристики (електронно устройство) и поради наличието на състезателен характер (например чрез състезание срещу изкуствен противник) то е повече от пъзел или играчка от позиция 9503.
                  Поради това изделието следва да се класира като игра, изискваща умения, в позиция 9504.